Uragan Mitch
<s>Uragan Mitch (tropski ciklon) izazvao je krajem oktobra 1998. veliku štetu po Centralnoj Americi, naročito u Hondurasu i Nikaragvi.</s><s>Mitch je dokumentiran kao drugi najsmrtonosniji atlanski uragan nakon Velikog uragana iz 1780. godine.</s><s>Iza sebe ostavio je milion beskućnika i štetu procjenjenu na oko 6 milijardi USD.</s>

<s>Karakteristike 
Mitch se 22. oktobra formirao kao tropski ciklon zbog pada atmosferskog tlaka na jugozapadu Karipskog mora.</s><s>Nakon što je 24. oktobra prerastao u uragan, Mitch je ušao u fazu naglog rasta, tako da je do popodneva 26. oktobra izrastao u uragan pete kategorije, što je najviša vrijednost na Saffir-Simpsonovoj skali uragana.</s><s>Vjetar je najveću brzinu od 290 km/h dosegao na sjeveroistočnoj obali Hondurasa 26. i 27. oktobra, istovremeno se snažan pljusak obrušio na veći dio Centralne Amerike, naročito na Honduras i Nikaragvu.</s><s>Kako je oluja slabila i zaustavila se u blizini sjeverne obale Hondurasa, jačao je pljusak, uzrokujući grmljavinske oluje i klizišta, koje su poharale obalne krajeve honduraškog otoka Guanaja.</s>

<s>Mitch se obrušio na sjever Hondurasa 29. oktobra, a zatim se polako pomicao prema unutrašnjosti, stvarajući ogromne količine kiše.</s><s>Kiše su dosegle vrijednosti od oko 100 mm/h, a ukupna količina padavina duž obale popela se na 750 i 1250 mm po unutrašnjosti.</s><s>Nakon što je poharao Centralnu Ameriku Uragan Mitch se pomjerio prema istoku i sjeveroistoku, zatim je povratio snagu u zaljevu Campecheu i 5. novembra obrušio se na Floridu kao tropski ciklon.</s><s>Nakon što je proharao Floridu, konačno se raspršio nad Atlantikom.</s>

<s>Vjetar, poplave i klizišta oštetili su kompletnu  infrastrukturu Hondurasa, uništili usjeve i pobili puno stanovnika širom zemlje.</s><s>Nastradali su i pojedini dijelovi Nikaragve, Gvatemale, Belizea i Salvadora, u kojima je porušeno na stotine hiljada kuća.</s><s>Oluja je usmrtila više od 11.000 ljudi (uglavnom u Hondurasu i Nikaragvi), ali bilo je mrtvih i po Gvatemali, Salvadoru, Meksiku i Kostariki uz više hiljada nestalih.</s><s>Projekti obnove bili su opsežni i dugotrajni, naročito u Hondurasu i Nikaragvi koji su najviše nastradali, te zemlje dobile su značajnu međunarodnu pomoć.</s><s>Od 1999.</s><s>Svjetska meteorološka organizacija koristi ime Mitch za uragane.</s>

<s>Izvori</s>

<s>Vanjske veze</s>

<s>Hurricane Mitch</s>

<s>1998
Mitch</s>

